Gekaapte man kritiek in veld gelosArgieffoto ŉ Man in sy 30’s is Woensdag in die vroeë oggendure met verskeie skietwonde in ŉ veld in Johannesbrug opgespoor. Chitra Bodasing, woordvoerder van ER24, het gesê die man is na bewering vroeg Dinsdagaand gekaap, waarna hy verskeie kere geskiet en in die veld langs die Goue Hoofweg in Vlakfontein gelos is. “Die man was in ŉ kritieke toestand toe paramedici hom ondersoek het. Hy is op die toneel behandel en na ŉ hospitaal geneem,” het Bodasing gesê. Die polisie ondersoek die saak.